اسلام آباد (اے پی پی) اگست 2020ء نا ایسر آ ملک اٹی تھری و فور جی صارف آتا کچ 84.8 ملین اسکان سرمس۔ پاکستان ٹیلی کمیونیکیشن اتھارٹی (پی ٹی اے) نا حوال نا رداٹ جولائی 2020ء نا ایسر آ صارف آتا کچ 82.76 ملین ریکارڈ کننگاسس۔ ہندا وڑ جولائی 2020ء نا ایسر آ صارف آتا کچ 82.76 ملین ریکارڈ کننگاسس۔ ہندا وڑ جولائی 2020ء نا مقابلہ ٹی اگست 2020ء اٹی پاکستان اٹی تھری و فورجی صارف آتا کچ اٹ 2.05 ملین نا نمان ودکی مسنے۔ رپورٹ نا رداٹ جولائی 2020ء انا مقابلہ ٹی اگست 2020ء اٹی موبائل فون صارف آتا کچ اٹ 0.95 ملین نا ودکی مسنے و صارف آتا کچ جولائی 2020ء انا ایسر آ 168.04ملین ئس ہرا اگست 2020ء انا ایسر آ 168.97 ملین اسکان ودانے۔ پی ٹی اے نا رداٹ جولائی 2020ء اٹی نیکسٹ جنریشن موبائل سروس (این جی ایم ایس) نا کچ 39.25 درسد ریکارڈ کننگاسس وخت اس کہ اگست 2020ء انا ایسر آ این جی ایم ایس نا کچ 40.95 درسد اسکان ودانے۔
